google/wiki40b huggingface dataset:
Kawasan Perdagangan Bebas ASEAN–China

Kawasan Perdagangan Bebas ASEAN–China (ACFTA), juga dikenali sebagai Kawasan Perdagangan Bebas China–ASEAN (Cina Tradisional: 中國─東盟自由貿易區, Cina Ringkas: 中国―东盟自由贸易区, pinyin: Zhōngguó Dōngméng Zìyóu Màoyì Qū), ialah sebuah kawasan perdagangan bebas antara 10 negara anggota Persatuan Negara-Negara Asia Tenggara (ASEAN) dan Republik Rakyat China. Kerangka perjanjian asal ditandatangani di Phnom Penh, Kemboja pada 4 November 2002, dengan tujuan menubuhkan kawasan perdagangan bebas antara kesemua sebelas negara tersebut pada tahun 2010. Kawasan perdagangan bebas ini berkuatkuasa mulai 1 Januari 2010. Kawasan Perdagangan Bebas ASEAN–China ialah kawasan perdagangan bebas terbesar dari segi jumlah penduduk dan ketiga terbesar dari segi jumlah dagangan.

Tarif

Perjanjian perdagangan bebas ini mengurangkan tarif yang dikenakan pada lebih 90% barangan import, atau kira-kira 7,000 kategori keluaran, kepada sifar; berkuatkuasa di China dan enam negara anggota terulung ASEAN, iaitu Brunei, Indonesia, Malaysia, Filipina, Singapura dan Thailand. Empat negara lain akan mematuhinya pada tahun 2015. Kadar tarfi purata yang dikenakan pada barangan buatan China yang dijual di negara-negara ASEAN turun dari 12.8% kepada 0.6% pada 1 Januari 2010 ketika menantikan pelaksanaan kawasan perdagangan bebas oleh negara-negara anggota ASEAN yang lain. Sementara itu, kadar tarif purata pada barangan ASEAN yang dijual di China pula turun dari 9.8% kepada 0.1%.

Kebimbangan

Beberapa pihak mula bimbang dengan perjanjian itu kerana boleh menjejaskan pekilang-pekilang tempatan. FTA Asean-China itu merupakan perjanjian multilateral (pelbagai negara). Barangan Asean terutama Malaysia mestilah sentiasa kompetitif dan membuat penyesuaian untuk mencapai kejayaan.
Sekolah Kebangsaan Tok Mat Salleh

Sejarah

Berasal dari sekolah rakyat yang didirikan secara bergotong-royong oleh penduduk kampung serta dinamakan Sekolah Rakyat Ruat. Dirasmikan pembukaan oleh Tuan Stowell pada 13 Oktober 1936 iaitu Ketua Pegawai Pelajaran Kedah ketika itu. Ditukar kepada nama Sekolah Kebangsaan Tok Mat Salleh pada tahun 1985 kerana mengenang jasa `Allahyarham Encik Salleh Bin Ideris yang telah menghadiahkan tapak untuk sekolah seluas 2 relong.Pada tahun 1987, kerajaan telah mengambil alih sekolah ini dengan keluasan keseluruhannya iaitu 10a.0r.0p.
Mettlach

Mettlach merupakan sebuah kawasan perbandaran terletak di daerah Merzig-Wadern, Saarland, Jerman.
Pamenang, Pamenang

Poskod

Poskod yang digunakan di Pamenang adalah 37352. Terdapat 15 buah desa di dalam daerah kecamatan Pamenang.
La Celle, Var

La Celle ialah sebuah komun yang terletak di komun Var di wilayah Provence-Alpes-Côte d'Azur tenggara Perancis.
Raja Melewar (filem)

Sambutan

Filem ini dikeluarkan pada 28 Mei 1998 dan mendapat kutipan sebanyak RM60,638.
Hans Christian Ørsted

Penulisan

Ørsted ialah penulis dan penyair yang diterbitkan. Siri puisi beliau Luftskibet ("The Airship") telah diilhamkan oleh penerbangan belon ahli fizik dan silap mata pentas Étienne-Gaspard Robert. Tidak lama sebelum kematiannya, beliau menyerahkan koleksi artikel untuk penerbitan di bawah tajuk "The Soul in Nature". Buku ini membentangkan falsafah hidup dan pandangan Ørsted mengenai pelbagai isu.
Sekolah Kebangsaan Convent Of The Infant Jesus (1)

Pencapaian

Sekolah Berprestasi Tinggi
Babad Dinasti Joseon

Babad Dinasti Joseon (Korea:조선왕조실록 Joseonwangjosillok) dikenali juga sebagai "Catatan Benar Dinasti Joseon", adalah dokumen bersejarah yang melakarkan peristiwa-peristiwa penting yang berlaku di setiap tahun pemerintahan raja-raja Dinasti Joseon, bermula dengan pemerintahan Raja Taejo, pengasas dinasti tersebut hingga ke raja terakhir, Raja Cheoljong. Babad ini ditulis selama 472 tahun dari 1392 hingga 1863 dan dianggap oleh ahli sejarah sebagai dokumen bersejarah yang penting kerana ia berjaya merakamkan pemerintahan sebuah dinasti yang telah memerintah dengan lama pada satu masa.

Apabila seorang raja meninggal dunia, catatan mengenai raja itu akan dimulakan selepas pertabalan raja yang baharu oleh Pejabat Penyusunan Babad Sillokcheong.
Selain menuliskan tentang sejarah raja-raja Joseon, babad ini juga mencatit peristiwa sehari-harian di istana seperti laporan harian pejabat, perintah-perintah raja dan kejadian-kejadian lain. Ketika seorang raja mangkat, ditulis kompilasi catatan sementara dan babad dari masa pemerintahannya diterbitkan dan kemudian diarkibkan dalam tempat yang dijaga dengan ketat.
Keseluruhan muka surat babad itu disimpan di empat buah tempat penyimpanan yang terletak di pegunungan di seluruh wilayah, antaranya di Gunung Jeongjok, Taebaek, Jeoksan, dan Odae. Pada peristiwa penyerbuan Jepun dan Manchu, beberapa catatan musnah, tetapi ditulis dan dicetak semula. Serta tersedia di jalur lebar.
LAMP

Kelainan-kelainan

Bahasa-bahasa pengaturcaraan Perl dan Python kekadang digunakan sebagai ganti untuk PHP dan seringnya dirujuk juga sebagai sistem-sistem LAMP. Sebuah ulasan pelantar berani mencadangkan: "Biar P merujuk kepada PHP, Perl, Python, dan Ruby."  Bagaimanapun, sesetengah pembangun lebih suka menggunakan M untuk merujuk kepada mod perl atau mod python dan P untuk bermaksud PostgreSQL dan dengan itu, menterbalikkan kefungisan M dan P serta mengakibatkan setakat kekeliruan.
Lagi satu kelainan merujuk kepada M sebagai Middleware (termasuk Ruby (bahasa pengaturcaraan, Perl, Python dll.) dan P sebagai PostgreSQL. Walaupun umumnya tidak diterima, takrif ini boleh diperlihatkan sebagai suatu tanda perkembangan yang berterusan di kalangan komuniti perisian bebas semasa mentakrifkan semula matlumat dan sempadan masing-masing.
San Román de Cameros

San Román de Cameros merupakan sebuah bandar dan kawasan perbandaran yang terletak di Sepanyol dalam wilayah La Rioja.
Felanitx

Felanitx merupakan sebuah kawasan perbandaran yang terletak di daerah Mallorca, wilayah autonomi Kepulauan Balearic, Sepanyol
Kemampubayaran

Kemampubayaran, dalam kewangan atau perniagaan, merupakan suatu darjah di mana aset semasa seseorang individu atau entiti melebihi liabiliti semasanya. Kemampubayaran juga boleh diterangkan sebagai keupayaan sesebuah syarikat untuk untuk memenuhi perbelanjaan tetap jangka panjang dan mencapai perkembangan dan pertumbuhan jangka panjang.
Ia sesuai diukur dengan menggunakan rumus imbangan cair bersih (NLB). Dalam rumus ini, kemampubayaran dikira dengan menambah kesamaan tunai dan tunai kepada pelaburan jangka pendek, kemudiannya ditolak dengan nota belum bayar.
Presiden Israel

Pengundian

Presiden dipilih dengan majoriti mutlak dalam Knesset (parlimen Israel). Jika tiada calon menerima majoriti mutlak pada kali ketiga, hanya majoriti mudah diperlukan. Tempoh bagi jawatan ini ialah 7 tahun. Seseorang Presiden tidak dibenarkan dipilih bagi kali kedua. Hingga kebelakangan ini, Presiden dipilih untuk satu tempoh 5 tahun, dan dibenarkan untuk terus berkhidmat 2 tahun lagi. Pada tahun 2000, tempoh jawatan ini dipanjangkan kepada 7 tahun.
Sesiapa saja yang berwarganegara Israel layak menjadi Presiden. Jawatan ini boleh menjadi kosong atas keputusan tiga suku daripada Knesset untuk melucutkan jawatan presiden kerana tingkah lakunya yang buruk atau ketidaksesuaiannya. Sistem kerajaan Israel tiada jawatan Timbalan Presiden. Semasa ketiadaan Presiden, Speaker Knesset boleh menjadi presiden sementara.
Duqqa

Etimologi

Perkataan ini berasal dari bahasa Arab untuk "tumbuk"   kerana campuran rempah dan kacang ditumbuk bersama-sama selepas dipanggang kering dengan tekstur bukan seperti serbuk ataupun pes. Komposisi campuran rempah yang sebenarnya boleh berbeza-beza dari sebuah keluarga ke keluarga yang lain, seorang penjual kepada penjual yang lain walaupun terdapat bahan-bahan biasa, seperti bijan, ketumbar, jintan, garam dan lada hitam. Rujukan ke teks abad ke-19 menyenaraikan marjoram, pudina, zaatar dan kacang kuda sebagai bahan tambahan yang boleh digunakan dalam campuran. Satu laporan dari tahun 1978 menunjukkan bahawa bahan-bahan tambahan lain boleh digunakan, seperti nigella, tepung sekoi dan keju kering. Beberapa jenis moden termasuk kacang pain, biji labu, atau biji bunga matahari.
Susukan Tonggoh

Poskod

Poskod yang digunakan di Susukan Tonggoh adalah 45185. Terdapat buah desa di dalam daerah kecamatan Susukan Lebak.
Ruppertsweiler

Ruppertsweiler merupakan sebuah kawasan perbandaran terletak di daerah Südwestpfalz, Rhineland-Palatinate, Jerman.
Daerah Zaranj

Zaranj merupakan sebuah wilayah di Wilayah Nimruz, Afghanistan.
Cabrières-d'Avignon

Cabrières-d'Avignon ialah sebuah komun di jabatan Vaucluse di selatan Perancis.
Citatah

Poskod

Poskod yang digunakan di Citatah adalah 40554. Terdapat buah desa di dalam daerah kecamatan Cipatat.
Hausten

Hausten merupakan sebuah kawasan perbandaran terletak di daerah Mayen-Koblenz, Rhineland-Palatinate, Jerman.
Asafutida

Masakan

Rempah ini digunakan sebagai pembantu pencernaan, dalam makanan sebagai perasa, dan dalam penjerukan. Ia biasanya berfungsi sebagai penambah rasa dan, digunakan bersama-sama dengan kunyit, adalah komponen standard masakan India, terutamanya dalam kari dal, dan juga dalam banyak hidangan sayur-sayuran. Ia digunakan secara meluas dalam masakan India Selatan dan Maharashtrian, yang kebanyakannya vegetarian, dan sering digunakan bagi mengharmonikan komponen manis, masam, masin dan pedas dalam makanan. Asafutida juga menjadi alternatif vegetarian untuk membuat rasa makanan lebih penuh berperisa dan sedap. Rempah ini ditambah ke dalam makanan pada masa penyesuaian rasa. Kadang-kadang asafutida kering dan kisat (dalam kuantiti yang sangat sedikit) boleh dicampur dengan garam dan dimakan dengan salad mentah.
Semur-en-Vallon

Semur-en-Vallon merupakan sebuah komun di jabatan Pays-de-la-Loire di barat-laut Perancis.
Amar makruf nahi mungkar

Hadis Rasulullah (SAW) yang menerangkan Sunnah Amar Makruf Nahi Munkar

"Barang siapa di antara kamu menjumpai kemungkaran maka hendaklah ia mencegah dengan tangan (kekuasaan)nya, apabila tidak mampu hendaklah dengan lisannya, dan jika masih belum mampu hendaklah ia mencegah dengan hatinya. Dan (dengan hatinya) itu adalah selemah-lemahnya iman". (Hadis riwayat Muslim)
"Apabila umatku mencintai dunia, luputlah mereka dari mencintai Islam. Apabila mereka berhenti dari mengajak kebaikan dan mencegah mungkar , mereka akan diangkat keberkatan wahyu(tidak faham Al-Quran), Apabila mereka mula caci mencaci sesama mereka, mereka akan terhindar dari rahmat Allah.
Hukum Amalan Amar Makruf Nahi Munkar
Sama seperti Rukun Harian Islam kedua iaitu Solat, Hukum amalan Amar Makruf Nahi Munkar terbahagi kepada 2 iaitu Fardhu Kifayah dan Fardhu Ain.
Fardhu Kifayah untuk semua lelaki di dalam kariah Masjid secara berjemaah dan Fardhu Ain untuk sesiapa yang mengucapkan Kalimah Syahadah lelaki atau perempuan secara perseoarangan 
Masa yang diperuntukkan untuk Amalan Amar Makruf Nahi Munkar.
Sama atau lebih seperti masa yang diperuntukkan untuk ibadah Solat, (5 x 10 minit ) dalam sehari. Para Nabi memulakan hari mereka dengan amalan Amar Makruf Nahi Munkar.
Definasi atau Maksud Kebaikan dan Kemungkaran di dalam Al-Quran
Kebaikan yang paling besar di lakukan oleh manusia adalah mengucapkan pengakuan bahawa Aku bersaksi tiada tuhan melainkan Allah dan Aku bersaksi Muhammad pesuruh Allah, setelah mengucap Kalimah Pesaksian ini orang Islam dituntut memberi masa untukkerja mengajak kebaikan dan mencegah kemunkaran.
Kemungkaran yang paling besar di lakukan oleh manusia adalah tidak mengaku persaksian "Tiada tuhan melainkan Allah dan Muhammad pesuruh Allah" dicegah dengan kebaikan iaitu mengajak orang belum Islam untuk mengucapkan Kalimah Syahadah.
Kemungkaran yang paling besar dilakukan orang Islam ialah tidak menjalankan kerja mengajak kebaikan dan mencegah kemunkaran dan yang kedua tidak menjaga Solat, dicegah dengan berjumpa mereka dan diajak mereka meluangkan masa mentaati perintah Allah ini.
Burung Rimba Pong-pong

Ciri-ciri

Burung Rimba Pong-pong ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Rimba Pong-pong adalah haiwan berdarah panas, mempunyai sayap dan tubuh yang diselubungi bulu pelepah. Paruh Burung Rimba Pong-pong tidak bergigi.

Pembiakan

Burung Rimba Pong-pong membiak dengan bertelur. Telur Burung Rimba Pong-pong bercangkerang keras.
Pam vakum

Pam vakum ialah satu pam yang membuang molekul gas daripada satu bekas tertutup dengan tujuan menghasilkan isi padu separa vakum. Pam vakum direka oleh Otto von Guericke pada tahun 1650.
P. Paramasivam

Latar belakang

Param berasal dari Negeri Sembilan dan beliau adalah anak lelaki bongsu tunggal daripada enam beradik. Param telah memulakan karier lakonannya pada tahun 1976 sewaktu bekerja di Tampin.
Param mula mengalami sakit jantung sejak 15 tahun yang lepas dan pernah dimasukkan ke Institut Jantung Negara (IJN) bagi rawatan penyakit jantung koronori dan juga telah menjalani operasi pintasan jantung. Bagaimanapun, keadaan pelawak yang fasih berbahasa Melayu itu, tidak stabil. 
Beliau yang masih bujang telah meninggal dunia akibat serangan jantung ketika dalam perjalanan ke Hospital Kuala Lumpur (HKL) dari rumahnya di Taman Setia Gombak, Gombak, pada 14 Ogos 2009. Param telah disemadikan di krematorium Hindu Cheras.
Tragedi Bhopal 1984

Hari kejadian

Kebocoran gas terjadi pada waktu malam bermula dari 2-3 Disember 1984. Air telah memasuki tangki 610, yang mengandungi 42 tan metil isosianat. Suhu tangki meningkat kepada 200 °C. Akibatnya, gas bocor dari tangki dan menyelubungi seluruh bandar Bhopal. Penduduk terasa terbakar di paru-paru dan meninggal dunia serta-merta.

Kilang Union Carbide

Kilang Union Carbide dari Amerika Syarikat itu ditubuhkan pada 1969 kini, dimiliki oleh Dow Chemical Company. Ketika itu CEOnya ialah Warren Anderson - terlepas dari didakwa. Kilang ini dimiliki oleh pelabur India (51%) dan UCIL 49%.
Pada 6 Jun 2010, seramai 7 pekerja termasuk pengerusi UCIL dihukum penjara 2 tahun. 8 yang yang lain turut didakwa tetapi mereka telah meninggal dunia. Mereka sedang membuat rayuan kerana telah berumur lebih 70 tahun.

Bantahan

Pada 7 Jun 2010, Audrey Gaughran dari Amnesty International menyatakan hukuman 2 tahun kepada 8 orang tidak memadai berbanding jumlah kematian yang dialami penduduk Bhopal. Warren Anderson CEO Union Carbide dari Amerika Syarikat hendaklah dibawa untuk diadili.
Perbicaraan 25 tahun itu terlalu lama (1984-2010) dan beberapa orang yang bertanggungjawab telahpun meninggal dunia. Seramai 3000 orang mati serta merta dan 15,000 mati kemudiannya secara beransur-ansur. Mereka menjangkakan kematian sebenar ialah 25,000 orang.
Rashida Bee selaku presiden Kesatuan Sekerja Wanita Gas Bhopal mahu individu dan syarikat mestilah bertanggungjawab dan dihukum.
Mereka yang dihukum 2 tahun penjara ialah Keshub Mahindra pengerusi Union Carbide (UCIL); VP Gokhale, pengarah urusan; Kishore Kamdar, timbalan presiden; J Mukund, pengurus pekerja; SP Chowdhury, pengurus pengeluaran; KV Shetty, penyelia; SI Qureshi, pembantu pengeluaran. Semuanya rakyat India.
Kerajaan negeri Madhya Pradesh telah menutup kilang itu pada 1998 tetapi penduduk masih menghidu bau gas beracun. Pada 1989, syarikat UCIL telah membayar pampasan sebanyak $470m (£282m) kepada kerajaan India. Syarikat Dow Chemicals telah membeli UCIL pada 1999. Mereka terdedah kepada kanser, kencing manis dan penyakit kronik yang lain.
Kolong (filem)

Synopsis

Hasrat Suri untuk menjadi seorang pelakon tidak kesampaian selepas wangnya dilarikan seorang ejen pelancongan. Dia kemudiannya berdepan masalah apabila menjadi buruan samseng yang ingin menuntut semula wang yang dipinjamnya. Hasratnya untuk mengambil geran tanah ibunya di kampung halaman dihalang oleh adiknya. Sebagai ganti, adik dan rakannya memberitahu bahawa terdapat sebuah banglo milik seorang lelaki buta yang memerlukan pembantu rumah. Namun, rumah itu dikatakan dihantui oleh roh isteri lelaki tersebut. Memikirkan bayaran yang tinggi dan berbekalkan pengalaman menjaga ibunya yang buta, Suri bersetuju untuk bekerja di rumah tersebut.
Adnan Polat

Adnan Polat (lahir 1953), adalah seorang ahli perniagaan Turkey. Beliau dilahirkan di Erzurum, sebuah bandar di timur Turki. Beliau sekarang merupakan pengerusi kelab sukan Galatasaray.
The Malaysia Book of Records

The Malaysia Book of Records (atau MBR) ialah satu projek dari Malaysia untuk menerbitkan rekod yang ditetapkan atau dipecahkan oleh rakyat Malaysia. Projek ini dilengkapkan oleh bekas Perdana Menteri Malaysia, Tun Dr. Mahathir bin Mohamad melalui kempen ‘‘Malaysia Boleh!’’. Perkara ini juga mengikut seperti Rekod Dunia Guinness, di mana terdapat sebuah buku yang diterbitkan setiap tahun untuk menyenaraikan rekod yang diperolehi.

Tujuan

Projek MBR merupakan projek yang dibentuk sejajar dengan Wawasan 2020.
Apabila menyedari bahawa pencapaian serta cubaan rekod tidak direkodkan, Datuk Danny Ooi, pengasasnya merasakan pengiktirafan patut diberi hasil pencapaian oleh rakyat Malaysia. Sebagai pemegang rekod negara, MBR merupakan sebuah badan tidak rasmi yang ditugaskan untuk mengenal pasti pemegang rekod, pemecah rekod, dan pencipta rekod di dalam negara ini. Apabila rekod disahkan, pihak MBR akan mengeluarkan sijil penghargaan sebagai pengiktirafan terhadap usaha mereka.

Permulaan

Idea tentang penubuhan badan ini telah diilhamkan pada tahun 1990 apabila Danny Ooi menemui persoalan tentang pencapaian luar biasa yang dilakukan oleh rakyat Malaysia. Beliau masih teringat peristiwa melihat seorang lelaki yang berbasikal selama beberapa hari di Stadium Merdeka kerana mahu mencipta rekod dunia. Selain itu, ada juga individu yang menggembara dengan berjalan kaki dari negeri ke negeri. Individu yang menggembara ini berharap bahawa cubaanya boleh dimasukkan ke dalam Guinness Book of World Records.
Menyedari bahawa pencapaian salah seorang ini tidak dapat direkodkan, En. Ooi merasakan pengiktirafan patut diberi oleh kerana usaha yang ditunjukkan oleh rakyat Malaysia.

Menuju kecemerlangan

Pencapaian yang dilakukan telah disusun untuk diterbitkan oleh MBR serta merangkumi produksi siri TV mingguan yang bertajuk "The Malaysia Book of Records" yang bersiaran pada 6 Oktober 1996 di RTM TV2. MBR juga akan bertindak sebagai medium untuk mengakui rakyat Malaysia yang telah mempromosikan negara dengan mencipta rekod.
Buku rekod pertamanya bertajuk "The Malaysia Book of Records' First Edition" yang dilancarkan pada 9 Disember 1998. Buku ini juga membentangkan rekod yang dicapai oleh rakyat Malaysia di dalam satu buku buat kali yang pertama.

Majlis penganugerahan

Malam Penganugerahan MBR pada peringkat kebangsaan dan negeri bermula pada Disember 1998 apabila Malaysia Book of Records dianjurkan pada peringkat kebangsaan dan dua peringkat negeri masing-masing iaitu Sabah dan Melaka pada malam penganugerahan tersebut.
Mokhtaruddin Lasso

Mokhtaruddin Lasso merupakan bekas pejuang anti-Jepun dalam masa Perang Dunia II dan kemudian menjadi salah seorang pengasas Parti Kebangsaan Melayu Malaya PKMM (Malay Nationalist Party).
Pada hari pengisytiharan dasar-dasar perjuangan PKMM pada 30hb November 1945 ia telah mengeluarkan lapan (8) resolusi yang dianggap oleh pihak kerajaan penjajah sebagai diinspirasikan oleh rancangan 'Sembilan Perkara' Parti Komunis Malaya. Di samping itu kegiatan-kegiatan PKMM yang anti-UMNO dan anti-penjajah sangat dicurigai oleh kerajaan penjajah.
Akibat pandangan-pandangan dan pendiriannya yang anti-penjajah itu maka pada pada 23.04.1950, kerajaan Persekutuan Tanah Melayu di bawah British telah menolak pendaftaran Parti Kebangsaan Melayu Malaya di bawah undang-undang pertubuhan yang sengaja diperkenalkan, dan beberapa pemimpinnya di penjarakan.
Poh Bergong

Poskod

Poskod yang digunakan di Poh Bergong adalah 81119. Terdapat 29 buah desa/kelurahan di dalam daerah kecamatan Buleleng.
KRI Sultan Thaha Syaifuddin

Torpedo

KRI Sultan Thaha Syaifuddin dilengkapi dengan empat tiub pelancar torpedo 15.7 inci.

Peluru berpandu

Sistem pertahanan udara adalah dua pelancar peluru berpandu SA-N-5, peluru berpandu darat-ke-udara yang menawarkan pertahanan udara jarak-dekat terhadap pesawat sayap kekal dan pesawat sayap berputar dan terhadap peluru berpandu anti-kapal yang datang.
Selain itu ia juga dilengkapi dengan 2 RBU-6000 bagi peranan anti-kapal selam (ASW RL) dan juga mempunyai 2 para (Deep Charge).

Meriam

Meriam utama kapal perang KRI Sultan Thaha Syaifuddin yang dipasang pada dek hadapan, adalah meriam berkembar 57mm/70 caliber DP. Kapal peronda ini juga dilengkapi dengan satu mesingan 30 mm berkembar pelbagai guna.

Penangkis tindak balas

Pelancar umpan PK-16 decol RL yang dilancarkan dalam mod ganggu "distraction" atau menawan "seduction" bagi mengaburi peluru berpandu musuh. Selain itu ia turut mempunyai sistem pemintas Watch Dog intercept.
Radar penerima amaran kapal ini adalah MR-302/Strut Curve bagi carian permukaan dan udara yang bersepadu dengan sistem tembakan MR-123 Vympel/Muff Cob.

Pengesan

KRI Sultan Thaha Syaifuddin memiliki radar pengesan permukaan dan kawalan tembakan MR-302/Strut Curve. Radar tersebut memberikan pengesanan pencari sasaran di udara dan permukaan bersepadu dan beroperasi dalam trek ketika mod pengawas "scan mode" dan meninjau "scanning".
Kapal anti-kapal selam (ASW) ini juga dilengkapi dengan sonar aktif berfrekuensi serdahana di badan kapal jenis MG-322T.

Tujahan

Kapal peronda ini mempunyai tiga enjin disel yang disambung kepada tiga gandar bagi menghasilkan kuasa sebesar 14,250 bhp, dengan kelajuan beroperasi 24 batu nautikal.
Mengwi, Mengwi, Badung

Poskod

Poskod yang digunakan di Mengwi adalah 80351. Mengwi merupakan salah satu dari 20 buah desa/kelurahan yang terletak di dalam daerah Mengwi.
Kampung Bakar Batu, Tebrau

Poskod

Poskod yang digunakan di Kampung Bakar Batu, Johor Bahru, Johor adalah 80150.
The Day (EP DAY6)

Latar belakang

Pada 1 September 2015, syarikat rakaman JYP Entertainment melancarkan teaser video muzik bagi single "Congratulations" (Tahniah), di mana ia menampilkan para pelakon daripada syarikat itu sendiri – Choi Woo-shik dan Jang Hee-ryung. Ahli-ahli DAY6 turut mendedahkan beberapa video pendek latihan mereka untuk album mini The Day. Pada 7 September 2015, album mini tersebut dilancarkan bersama dengan video muzik penuh "Congratulations". Video muzik itu dihasilkan oleh penerbit Hong Ji Sang, Lee Yoo Min, dan collapsedone.
Sekolah Menengah Kebangsaan Saujana Impian

Simbol Sekolah

Lagu sekolah
Kami warga berwawasan
SMK Saujana Impian
Bersatu Berpadu
Melahirkan Insan
Matlamat kami jadi pengangan
Berakhlak, Berilmu, Berbakti
Bersama menuju arah gemilang
Perpaduan mencipta harmoni
Tercipta impian cemerlang
Pada agama, bangsa dan negara
Kami mendukung hasrat yang mulia
Siap sedia kami setia
Menjamin hidup bahagia
Kami berjanji menjunjung tinggi 
Martabat bangsa tersemat harapan
Berkat Doa padaMu Ilahi
Untukmu SMK Saujana Impian
Sukamanah, Jonggol

Poskod

Poskod yang digunakan di Sukamanah adalah 16830. Terdapat buah desa di dalam daerah kecamatan Jonggol.